CELEX: C2005/057/52
Language: el
Date: 2005-03-05 00:00:00
Title: Υπόθεση T-482/04: Προσφυγή της komsa Kommunikation Sachsen AG κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 13 Δεκεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/30
            
         Προσφυγή της komsa Kommunikation Sachsen AG κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 13 Δεκεμβρίου 2004
   (Υπόθεση T-482/04)
   (2005/C 57/52)
   Γλώσσα διαδικασίας: η γερμανική
   Η Komsa Kommunikation Sachsen AG, Hartmannsdorf (Γερμανία), εκπροσωπούμενη από τον δικηγόρο F. Hagemann άσκησε στις 13 Δεκεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα). Αντίδικος ενώπιον του τμήματος προσφυγών ήταν η εταιρία Anders + Kern Präsentationssysteme GmbH & Co. KG, Norderstedt (Γερμανία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Σεπτεμβρίου 2004 (υπόθεση R65/2003-4) καθόσον με αυτή έγινε δεκτή η ανακοπή που άσκησε ενώπιον του τμήματος προσφυγών η αντίδικος εταιρία κατά του αιτουμένου κοινοτικού σήματος για τα εμπορεύματα «συσκευές για την εγγραφή, τη μετάδοση, την αναπαραγωγή δεδομένων, ήχου και εικόνας· ηλεκτροτεχνικές και ηλεκτρονικές συσκευές και συστήματα αποτελούμενα από αυτές για τον τηλεχειρισμό βιομηχανικών διαδικασιών εργασίας· όλα τα προαναφερθέντα εμπορεύματα, ακόμα και για την τοποθέτηση σε οχήματα· φορείς δεδομένων κάθε είδους, αναγνώσιμα από μηχανήματα με πρόγραμμα»·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Η προσφεύγουσα.
            
         
               Σήμα προς καταχώριση:
            
            
               Το εικονιστικό σήμα «@k» για προϊόντα και υπηρεσίες των κλάσεων 9, 16, 35, 37, 38 και 42 (αίτηση αριθ. 1322460).
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Anders + Kern Präsentationssysteme GmbH & Co. KG.
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το κοινοτικό εικονιστικό σήμα «A+K» για εμπορεύματα και υπηρεσίες των κλάσεων 6, 9 και 20 (κοινοτικό σήμα αριθ. 294 546).
            
         
               Απόφαση του τμήματος ανακοπών:
            
            
               Απόρριψη της ανακοπής.
            
         
               Απόφαση του τμήματος προσφυγών:
            
            
               Αποδοχή της προσφυγής της Anders + Kern Präsentationssysteme GmbH & Co. KG καθόσον αφορά τα προϊόντα «συσκευές για την εγγραφή, τη μετάδοση, την αναπαραγωγή δεδομένων, ήχου και εικόνας· ηλεκτροτεχνικές και ηλεκτρονικές συσκευές και συστήματα αποτελούμενα από αυτές για τον τηλεχειρισμό βιομηχανικών διαδικασιών εργασίας· όλα τα προαναφερθέντα εμπορεύματα, ακόμα και για την τοποθέτηση σε οχήματα· φορείς δεδομένων κάθε είδους, αναγνώσιμα από μηχανήματα με πρόγραμμα». Κατά τα λοιπά, απόρριψη της προσφυγής.
            
         
               Λόγοι ακυρώσεως προβαλλόμενοι από την προσφεύγουσα:
            
            
               Η απόφαση του τμήματος προσφυγών αντίκειται στο άρθρο 8, παράγραφος 1, στοιχείο β', του κανονισμού (ΕΚ) 40/94, καθόσον το τμήμα προσφυγών δεν εκτίμησε ορθώς τις προϋποθέσεις υπάρξεως κινδύνου συγχύσεως μεταξύ των σημάτων. Δεν υφίσταται τέτοιος κίνδυνος συγχύσεως.